CELEX: 32019D0227(01)
Language: hu
Date: 2019-02-22 00:00:00
Title: A Bizottság végrehajtási határozata (2019. február 22.) az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről (Dehesa del Carrizal [OEM])

27.2.2019   
               
               
                  HU
               
               
                  Az Európai Unió Hivatalos Lapja
               
               
                  C 74/3
               
            
         A BIZOTTSÁG VÉGREHAJTÁSI HATÁROZATA
         (2019. február 22.)
         az 1308/2013/EU európai parlamenti és tanácsi rendelet 105. cikkében említett, egy borágazati elnevezéshez tartozó termékleírás módosítására irányuló kérelemnek az Európai Unió Hivatalos Lapjában történő közzétételéről
         (Dehesa del Carrizal [OEM])
         (2019/C 74/03)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
         mivel:
         
                     (1)
                  
                  
                     Spanyolország az 1308/2013/EU rendelet 105. cikkének megfelelően a „Dehesa del Carrizal” elnevezéshez tartozó termékleírás módosítására irányuló kérelmet nyújtott be.
                  
               
                     (2)
                  
                  
                     A Bizottság megvizsgálta a kérelmet, és megállapította, hogy teljesülnek az 1308/2013/EU rendelet 93–96. cikkében, 97. cikkének (1) bekezdésében, valamint 100., 101. és 102. cikkében foglalt feltételek.
                  
               
                     (3)
                  
                  
                     Az 1308/2013/EU rendelet 98. cikke szerinti felszólalási nyilatkozat benyújtásának lehetővé tétele érdekében a „Dehesa del Carrizal” elnevezéshez tartozó termékleírás módosítása iránti kérelmet közzé kell tenni az Európai Unió Hivatalos Lapjában,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A „Dehesa del Carrizal” (OEM) elnevezéshez tartozó termékleírás módosítására irányuló, az 1308/2013/EU rendelet 105. cikkének megfelelően benyújtott kérelem e határozat mellékletében található.
            Az 1308/2013/EU rendelet 98. cikkének megfelelően e határozat kihirdetése jogot keletkeztet arra, hogy a termékleírásnak az e cikk első bekezdésében említett módosítása ellen a határozatnak az Európai Unió Hivatalos Lapjában való kihirdetése időpontjától számított két hónapon belül kifogást emeljenek.
         
         
            Kelt Brüsszelben, 2019. február 22-én.
            
               
                  a Bizottság részéről
               
               Phil HOGAN
               
                  a Bizottság tagja
               
            
         
         
            (1)  HL L 347., 2013.12.20., 671. o.
         
      
      
         
            MELLÉKLET
            
               „DEHESA DEL CARRIZAL”
            
            
               PDO-ES-A0054-AM02
            
            
               A kérelem benyújtásának időpontja: 2014.6.27.
            
            A TERMÉKLEÍRÁS MÓDOSÍTÁSÁRA IRÁNYULÓ KÉRELEM
            1.   A módosításra vonatkozó szabályok
            
            Az 1308/2013/EU rendelet 105. cikke – Nem kisebb jelentőségű módosítás
            2.   A módosítás leírása és indokolása
            
            2.1.   A maximális tényleges alkoholtartalom törlése
            
            Törölték a borok maximális, azaz 15 térfogat-százalékos alkoholtartalmát, mivel a jelenlegi szint korlátozza az érettebb évjáratok lehetőségét, és nem használja ki a rendelkezésre álló fajták és a talaj potenciálját.
            A termékleírás 2.1. A BOROK ANALITIKAI JELLEMZŐI pontjában a „Tényleges alkoholtartalom (térfogatszázalék) 12 ≤ térfogatszázalék ≤ 15” helyébe a „≥ 12 térfogatszázalék” szöveg lép. Az egységes dokumentum nem módosult.
            2.2.   Új fajta felvétele a listára
            
            Felkerült a listára a „Petit Verdot” fajta, mivel képes alkalmazkodni a termőterület jellemzőihez, és a szőlő minősége és jellemzői megfelelnek a Dehesa del Carrizal egyedi borok minőségének és jellemzőinek. Ez azt jelenti, hogy ebből a fajtából egyetlen fajtájú borokat is elő lehet állítani és a Petit Verdot szerepelhet különböző fajtákból házasított borokban.
            A termékleírás 2.2. pontjában, az érzékszervi vizsgálatokkal meghatározandó jellemzők közé 2.2.3. pontként bekerült a Petit Verdot és az ebből a fajtából előállított borok érzékszervi jellemzői, és a 2.2.4. és 2.2.5. pontokba belefoglalták a Petit Verdot fajtát a házasított borok elemeként. A fajtát ezen kívül felvették az egyetlen fajtájú borokra vonatkozó 3.1. pontba.
            A „Petit Verdot” fajta bekerült a 6. „Borszőlőfajták” pontba is.
            A besorolás másodlagos fajtaként történt, a módosítás ezért nem érinti az egységes dokumentumot.
            2.3.   A Tempranillo fajta felvétele a házasított borok elemei közé
            
            Az egyes fajták egyedi tulajdonságait kihasználó házasítás lehetőségeinek kiterjesztése érdekében a „Tempranillo” fajtát minden házasított borra vonatkozóan felvették a házasításhoz engedélyezett fajták közé, a borokra meghatározott analitikai és érzékszervi jellemzők módosítása nélkül.
            A termékleírás 2.2. pontjában, az érzékszervi vizsgálatokkal meghatározandó jellemzők tekintetében a 2.2.4. pont tartalmazza a Tempranillo fajtát. Az egységes dokumentum nem módosult.
            2.4.   Minimális érlelési idő
            
            A maximális érlelési időt törölték a hordókapacitás módosítása miatt, és a maximális érlelési időket meg kell hosszabbítani. Korlátozást ezért csak a minimális érlelési időre vezették be, mivel a bor szabályozása kóstolás alapján történik.
            A termékleírásban az alábbi pontokat módosították: 2.2.4., 2.2.5., 3.1. és 3.2. Az egységes dokumentum nem módosult.
            2.5.   Az alkoholos erjedés hőmérsékletének növelése
            
            Az alkoholos erjedés hőmérsékleti tartományát törölték, és maximális hőmérsékletet határoztak meg. Ezzel az alkoholos erjedés alacsonyabb hőmérsékleten elkezdődhet, azaz sokkal lassabban indul be, így védve a borok elsődleges aromáit.
            A termékleírás 3.1. pontjában az alkoholos erjedés hőmérsékletére vonatkozó részben a „22 °C és 30 °C közötti hőmérsékleten” szövegrész helyébe a „maximum 35 °C-on” szövegrész lép.
            Módosult az egységes dokumentum 2.5.1. „Konkrét borászati eljárások” pontja.
            2.6.   Minimális áztatási idő
            
            Törölték az áztatási időtartományt, és meghatározták a kivonatolási napok minimális számát annak érdekében, hogy bizonyos tételeknél nagyobb legyen az elsődleges aromatartalom és a végtermék érzékszervi jellemzői összetettebbé váljanak.
            A termékleírás 3.1. pontjában a tartályban töltött időre vonatkozó részben a „10–30 nap” szövegrész helyébe a „minimum 7 nap” áztatási idő kerül.
            Módosult az egységes dokumentum 2.5.1. „Konkrét borászati eljárások” pontja.
            2.7.   A préselési hozam növelése
            
            A préselési hozam tekintetében a 60–70 liter bor/100 kg leszüretelt szőlő arányt 75 liter/100 kg-ra kérik emelni minden bornál, mivel a korábbi adatok csak a kézi szüretelést vették figyelembe, és gépi szüreteléskor 4–6 %-kal növekszik a hozam, hiszen ilyenkor a szárat nem, csak a szőlőszemeket szállítják be a borászatba.
            A termékleírás 3.1. pontjában a mennyiségre vonatkozó részben a „60–70 liter bor/100 kg leszüretelt szőlő” szövegrész helyébe a „75 liter bor/100 kg leszüretelt szőlő” lép.
            Módosult az egységes dokumentum 2.5.1. „Konkrét borászati eljárások” pontja.
            2.8.   A malolaktikus fermentáció hőmérsékletének növelése
            
            A malolaktikus fermentáció hőmérsékleti tartományát törölték, és maximális hőmérsékletet határoztak meg. Ezzel a malolaktikus fermentáció alacsonyabb hőmérsékleten elkezdődhet, azaz sokkal lassabban indul be, aminek eredményeként a végtermék érzékszervi jellemzői összetettebbé válnak.
            A termékleírás 3.1. pontjában a malolaktikus fermentáció hőmérsékletére vonatkozó részben a „20 °C és 22 °C közötti hőmérsékleten” szövegrész helyébe a „maximum 25 °C-on” szövegrész lép.
            Módosult az egységes dokumentum 2.5.1. „Konkrét borászati eljárások” pontja.
            2.9.   A malolaktikus fermentáció minimális időtartama
            
            Törölték a malolaktikus fermentáció időtartományát, és meghatározták a napok minimális számát, mivel bizonyos tételeknél az almasav szintje a malolaktikus fermentáció kezdetén alacsonyabb, és ezért a folyamat hamarabb véget érhet.
            A termékleírás 3.1. pontjában a tartályban töltött időtartamra vonatkozó részben a „10–30 nap” szövegrész helyébe a „minimum 7 nap” szövegrész lép.
            Módosult az egységes dokumentum 2.5.1. „Konkrét borászati eljárások” pontja.
            2.10.   A hordók és kádak űrtartalma
            
            A tölgyfahordók és fakádak literben megadott űrtartalmát törölték, mivel a különböző méretű hordók és kádak használatával a különböző szőlőfajták érlelési idejét a szőlőfajták jellemzőihez lehet igazítani.
            A termékleírás 3.1. pontjában „Az öt évesnél nem öregebb, 225–300 literes tölgyfahordókban és a 4 000 literes fakádakban 12-24 hónapig, a kóstolás alapján meghatározott időtartamig történik az érlelés” szövegrész helyébe „A kocsányos és/vagy amerikai fehér és/vagy kocsánytalan tölgyből készült hordókban és/vagy fakádakban legalább 12 hónapig, a kóstolás alapján meghatározott időtartamig történik az érlelés” szövegrész lép.
            A termékleírás 3.2. pontjában „Az érlelés összesen 12–24 hónapig tart, és 225-300 literes tölgyfahordókban és 4 000 literes fakádakban történik. Az első néhány hónapban felhasznált hordók maximum 2–3 évesek lehetnek, amelyeket új vagy egyéves hordók követnek. Az érlelés időtartamát kóstolás alapján szabályozzák.” szövegrész helyébe „A teljes érlelési idő függvényében kétféle bort állítanak elő, amelyek az e termékleírás 2.2.4. pontjában meghatározott bor esetében minimum 3 hónapos időtartamnál, az e termékleírás 2.2.5. pontjában meghatározott bornál pedig minimum 12 hónapos időtartamnál kezdődik. A kocsányos és/vagy amerikai fehér és/vagy kocsánytalan tölgyből készült hordókban és/vagy fakádakban legalább 12 hónapig, a kóstolás alapján meghatározott időtartamig történik az érlelés.” szövegrész lép.
            Módosult az egységes dokumentum 2.5.1. „Konkrét borászati eljárások” pontja.
            2.11.   A Chardonnay fehérbor előállítására vonatkozó módosítások
            
            A hideg áztatás maximális hőmérsékletét korlátozták az aromák összetettségének növelése céljából, hogy az elsődleges aromák jobban kifejeződjenek. A seprőn erjesztett must maximális százalékarányát és a hordóban tárolás szükséges időtartamát törölték azzal a céllal, hogy a tölgyfahordókban több mustot érleljenek hosszabb ideig a harmadlagos aromák mennyiségének növekedése érdekében. Az erjesztési folyamat hosszát is megnövelték a másodlagos aromák hangsúlyosabbá tétele érdekében. Ennek eredményeként olyan komplex bort állítanak elő, amely szűrést egyáltalán nem vagy csak minimális mértékben igényel.
            Módosult a termékleírás 3.3. pontja és az egységes dokumentum 2.5.1. pontja.
            2.12.   A földrajzi terület kibővítése
            
            Kérjük a terület megnövelését 5,03 hektárral, mivel az extra terület a termékleírásban már szereplő parcellákkal szomszédos. Mivel ezt a területet az OEM jelenlegi földrajzi területétől csupán egy út választja el, arra ugyanazon éghajlati, domborzati és talajfeltételek vonatkoznak. Azért nem szerepelt az eredeti leírásban, mert még nem volt beültetve szőlővel.
            A termékleírás 4. „A földrajzi terület határainak meghatározása” pontja az „és a 23. sokszög 860a, 860b és 860c parcellái” szövegrésszel egészült ki, a terület pedig „26,2764 hektárra” nőtt.
            Módosult az egységes dokumentum 2.6. „Meghatározott földrajzi terület” pontja.
            2.13.   Új maximális hozam felvétele
            
            Az új Petit Verdot fajtához maximális hozamot határoztak meg, mivel új fajta felvételekor meg kell adni annak maximális hozamát.
            A termékleírás 5. „Maximális hozam” pontja a következő információval egészült ki: „– Petit Verdot: 84 hl/ha és 12 000 kg/ha.”
            Módosult az egységes dokumentum 2.5.2. „Maximális hozam” pontja.
            2.14.   A „Dehesa del Carrizal” termékleírásában szereplő felhatalmazott tanúsító szervezetek listájának frissítése
            
            A jelenlegi felhatalmazott tanúsító szervezet neve és címe meg van adva.
            A termékleírás 9.1. „Ellenőrző szervezet” pontja a következő tanúsító szervezettel egészül ki:
            
                        LIEC AGROALIMENTARIA, S.L.
                     
                  
                        Pol. Industrial Calle XV, Parcela R-113
                     
                  
                        13200 Manzanares (Ciudad Real)
                     
                  
                        ESPAÑA
                     
                  A megadott új link alatt elérhető az ehhez az OEM-hez kapcsolódó termékleírás ellenőrzésével megbízott tanúsító szervezetek jegyzéke.
            Az egységes dokumentum nem módosult.
            EGYSÉGES DOKUMENTUM
            1.   Bejegyzendő elnevezés
            
            Dehesa del Carrizal
            2.   A földrajzi árujelző típusa
            
            OEM – oltalom alatt álló eredetmegjelölés
            3.   A szőlőből készült termékek kategóriái
            
            
                     
                        1.
                     
                     
                        Bor
                     
                  4.   A bor(ok) leírása
            
            BOR
            Vörös- és fehérbor
            Egyetlen fajtájú és házasított vörösborok a bortól függően morello, cseresznye vagy meggy színben, közepes és közepes/nagy színintenzitással. Gyümölcsös aromák hegyi jegyekkel. Kompótos íz hosszan érezhető, gazdag utóízzel.
            A fehérbor színe enyhén ragyogó, zöldes szalmasárga. Aromája egzotikus gyümölcsöket és csonthéjas gyümölcsöket idéz. Vaj, tejszín, élesztő. Száraz, zsíros, már-már olajos. Friss fából eredő tanninok. Trópusi gyümölcs, seprő és pirítós. Erőteljes, friss utóíz.
            Általános analitikai jellemzők
            
                        Maximális összes alkoholtartalom (térfogatszázalék)
                     
                     
                         
                     
                  
                        Minimális tényleges alkoholtartalom (térfogatszázalék)
                     
                     
                        12
                     
                  
                        Minimális összes savtartalom
                     
                     
                        4 g/l, borkősavban kifejezve
                     
                  
                        Maximális illósavtartalom (milliekvivalens/liter)
                     
                     
                        16,7 
                     
                  
                        Maximális összes kén-dioxid-tartalom (mg/l)
                     
                     
                        120
                     
                  A nem meghatározott határértékek tekintetében az általános hatályos szabályozást kell betartani.
            5.   Borkészítési eljárások
            
            a.   Alapvető borászati eljárások
            
            Maximum 1,5 kg/cm2 erővel történő préselés, amely 100 kg leszüretelt szőlőből maximálisan 75 liter bort eredményez. Vörösborok: alkoholos fermentáció 35 °C-ot meg nem haladó hőmérsékleten. Malolaktikus fermentáció maximálisan 25 °C hőmérsékleten, minimum 7 napig. Érlelés kocsányos és/vagy amerikai fehér és/vagy kocsánytalan tölgyből készült hordókban és fakádakban. Fehérborok: hideg áztatás 6–12 órán keresztül maximum 16 °C hőmérsékleten. A kinyert must legalább 25 %-át hordókban, seprőn kell erjeszteni.
            b.   Maximális hozamok
            
            Cabernet Sauvignon és Tempranillo
            10 000 kg szőlő hektáronként
            Cabernet Sauvignon és Tempranillo
            70 hektoliter/hektár
            Syrah és Petit Verdot
            12 000 kg szőlő hektáronként
            Syrah és Petit Verdot
            84 hektoliter/hektár
            Merlot
            8 500 kg szőlő hektáronként
            Merlot
            59,5 hektoliter/hektár
            Chardonnay
            9 000 kg szőlő hektáronként
            Chardonnay
            63 hektoliter/hektár
            6.   Körülhatárolt földrajzi terület
            
            A terület Ciudad Real tartomány Retuerta del Bullaque településének alábbi parcelláit foglalja magában: a 9. sokszög 449a, 449ec, 449ea, 449eb, 449ada, 449adb, 449adc és 449eca parcellái, és a 23. sokszög 860a, 860b és 860c parcellái.
            A szőlőültetvény területe 26,2764 hektár.
            7.   Fontosabb borszőlőfajták
            
            
                         
                     
                     
                        CHARDONNAY
                     
                  
                         
                     
                     
                        SYRAH
                     
                  
                         
                     
                     
                        CABERNET SAUVIGNON
                     
                  8.   A kapcsolat(ok) leírása
            
            
                     
                        1.
                     
                     
                        A földrajzi terület részletes bemutatása (természeti és emberi tényezők):
                        A földrajzi területet köves talaj és keskeny vízcsatornák jellemzik. Északra néző, a Carrizal-patak által keresztezett domboldal egy mélyedésében fekszik, a kora esti órákban a szőlőültetvényt egy domb árnyékolja be. A nedvességet biztosító patak még nyáron is párássá teszi a területet, így a borok a környező területek mediterrán boraival ellentétben inkább atlanti jellegűek.
                        A csaknem 800 méteres tengerszint feletti magasság miatt a nappalok és éjszakák közötti hőmérséklet-különbség igen nagy, ami lassú érlelést eredményez, kivételes években az érlelési idő akár 60 napig is eltarthat az éréstől a betakarításig. Az érlelési időszakban a hőmérsékletváltozás is nagyobb, mint a környező területeken.
                        A durva állagú talajban egyes helyeken a 2 mm-nél nagyobb szemcseméretű frakció akár 80 % is lehet. A patak által a talajképződés során szállított kvarcit elsődleges fontosságú volt, mivel az alsó vályogtalajréteg fölött durva textúrájú, jelentős vastagságú réteget képezett. A savas kvarcitos talaj kémhatása 4,7 és 6 pH között mozog, ami lényegesen alacsonyabb a környező talajok pH-értékénél.
                        A földrajzi területet a mediterrán hegyvidéki terep árnyékolja, amely védelmet nyújt a forró déli szelekkel szemben, ezzel akadályozva a magasabb hőmérsékletek kialakulását. Jellemző növényfajok a magyaltölgy, a fenyő, a csarab, a napvirág, a rozmaring és a kakukkfű.
                     
                  
                     
                        2.
                     
                     
                        A bornak az elsősorban vagy kizárólag a földrajzi környezettel összefüggő minőségével és jellemzőivel kapcsolatos információk:
                        Az előállított borok a környező terület mediterrán boraival ellentétben inkább atlanti jellegűek. Jellemző rájuk a meleg jegyek hiánya, a cserjésre (kakukkfű, rozmaring és csarab) emlékeztető aromák és a gyantás és nyugtató jegyek (fenyő és eukaliptusz), a fehérboroknál pedig az egzotikus gyümölcsök és csonthéjas gyümölcsök aromái.
                        A friss és kiegyensúlyozott borok megfelelő savassággal rendelkeznek. A lágy, elegáns vörösborokat érett tanninok, míg a friss fehérborokat a környező területekre jellemző boroknál nagyobb savtartalom jellemzi.
                        Mind a vörös-, mind a fehérborok lehetővé teszik a hosszú ideig tartó palackban érlelést.
                     
                  
                     
                        3.
                     
                     
                        A földrajzi terület jellemzői és a bor minősége közötti kapcsolatok:
                        A földrajzi terület tengerszint feletti magassága és tájolása védelmet nyújt a forró, száraz szelektől. A szőlő este árnyékban van, a patak pedig nedvességet biztosít. E tényezőknek köszönhetően olyan hőmérsékleti tartomány alakul ki, amely lehetővé teszi a tannin megfelelő érését. A borokból emiatt hiányoznak a meleg jegyek, és így alakul ki a jól érzékelhető atlanti jelleg. A vörösborokat lágy íz, érett tanninok és hosszan érezhető, gazdag utóíz jellemzi, a fehérborok pedig erős, friss utóízzel rendelkeznek.
                        A talaj nagyobb savassága a durva szemcséjű állagnak és a patak által szállított kvarcitnak köszönhető, ami friss, kiegyensúlyozott, a környező területekre jellemző boroknál nagyobb savtartalmú borokat eredményez. Ez lehetővé teszi a hosszú ideig tartó palackban érlelést.
                        A szőlőültetvényt körülvevő cserjés és jellemző növényei (napvirág, csarab, kakukkfű, levendula, rozmaring stb.) karakteres cserjés jegyeket és nyugtató érzetet adnak a vörösbornak, és egzotikus, csonthéjas gyümölcsös jegyeket a fehérbornak.
                     
                  9.   További alapvető feltételek
            
            —
            
               A termékleíráshoz vezető link
            
            http://pagina.jccm.es/agricul/paginas/comercial-industrial/consejos_new/pliegos/3_PLIEGO_DEHESA_CARRIZAL_20180628.pdf